**Sofie Andersen, 4. klasse**

**Informasjon fra skolen**

Sofie er en positiv jente som trives godt på skolen. Hun har mange venner og samarbeider godt med andre. Hun er muntlig sterk og har et allsidig og godt språk.

Eleven har hatt vansker med lesing og ordgjenkjenning siden 1. klasse. Det tok tid før lesekoden ble knekt, og eleven trengte mange repetisjoner før bokstaver og lyder ble automatisert. På 2. trinn gikk det litt bedre. Nasjonal kartlegging i lesing var ikke på kritisk nivå.

Eleven brukte Aski Raski for å få tilpasset lesetrening. Spesielt på 3. trinn ble det jobbet mye med ordgjenkjenning. Fremdeles syntes skolen at eleven las sakte og unøyaktig.

Våren 2020 var det mye hjemmeskole. Eleven blir godt fulgt opp hjemme, men ny nasjonal kartleggingsprøve i lesing viste avkodingsvansker og vansker med leseforståelsen. Skrivingen fungerer bedre enn lesingen, synes Sofies lærer.

Høsten trinn 4 velger skolen å ha mest fokus på engelsk, der Sofie sine vansker kommer klarest til uttrykk. Eleven får tilpasset opplæring i engelsk og egne lekser. Engelsk skriving er spesielt vanskelig.

Eleven har ikke automatisert regnestykker med pluss og minus under 20. Sofie har også vansker med klokka. Derimot har hun god forståelse for posisjonssystemet og emner som geometri og måling.

Eleven jobber konsentrert, har god lytteforståelse og følger godt med i klassen. Men lærer forteller at hun trenger tid på gjennomføringen av ulike oppgaver.

**Informasjon fra foresatte**

Sofie har hatt en helt normal språkutvikling, og ingen artikulasjonsvansker. Syn undersøkt og funnet ok. Sofie har en onkel som har dysleksi og muligens også en tante, men sistnevnte er ikke blitt utredet.

Nå er foreldrene urolige for lese- og skriveutviklingen til Sofie. Hun er blid og positiv og er blitt mye lest for. I dag har hun klare aversjoner mot å lese og sliter med å komme i gang med leksene.

**Kommentarer til testsituasjonen og gjennomføringen**

Sofie har nynorsk som opplæringsspråk og er testet med Logos på nynorsk. Eleven jobbet konsentrert og godt under testing. De fleste deltestene ble gjennomført samme dag, med en innlagt pause på 15 minutt. To deltester ble tatt den påfølgende dagen. Deltest 15, ble tatt 5 dager senere. Totalt tok testingen 2 timer og 15 minutt.

**Diktat** Se vedlegg.